Robotõne

Robotõne (ukraina keeles Роботине) on küla Ukrainas Zaporižžja oblastis Polohõ rajoonis.

Ajalugu 
Küla asutati 1869. aastal.

Kuulus Venemaa Keisririigi ajal Tauria kubermangu Berdjanski rajooni.

17. juulil 2020 läks Tokmaki rajooni likvideerimise järel Polohõ rajooni koosseisu.

2001. aasta kogu Ukraina rahvaloenduse andmetel märkis 92,9% elanikkonnast oma emakeelena ukraina keelt, 6,9% vene keelt.

Külas oli haruraamatukogu, postkontor, ambulatoorium, kauplused, elanike kodud olid gaasivarustusega. Sõjategevuses on küla hoonestu peaaegu täielikult hävinud.

Vene-Ukraina sõda 
Robotõne piirkonnas toimusid 2023. aasta suvel Vene-Ukraina sõja lõunarinde lahingud. 

10. märtsil 2022 jäi küla Vene okupatsiooni alla. 
31. juulil 2023 tungisid Ukraina väed sügavale Venemaa positsioonide sisse Robotõne läheduses.
11. augustil 2023 seisuga jõudsid Ukraina väed Robotõne äärealadele ja asusid positsioone kindlustama.
17. augustil tõrjusid Ukraina väed Vene vägede vasturünnakud ja sisenesid Robotõnõ küla keskusesse, peale seda alustasid okupandid külast taganemist.
22. augustil kinnitas Ukraina relvajõudude kindralstaap, et pärast kaks kuud kestnud ägedat võitlust murdsid Ukraina väeosad lõplikult läbi Vene okupatsioonivägede esimesest kaitseliinist ja vallutasid küla.

Viited

Välislingid 
Kas Vene armeed kollitab 2022. aasta „Harkivi katastroofi“ kordumine? forte.delfi.ee, 21. august 2023.

Ukraina külad
Zaporižžja oblast